Xerox NoteTaker

Xerox NoteTaker – nešiojamasis kompiuteris, kurį 1978 m. sukūrė „Xerox PARC“. Nors jis buvo komerciškai neprieinamas, o pagaminta tik 10 prototipų, Xerox NoteTaker smarkiai paveikė vėliau išleistų Osborne 1 ir Compaq Portable kompiuterių dizainą. iš Computer History Museum Tuo metu šio kompiuterio kaina buvo 50 000 JAV dolerių (dėl infliacijos 2024 m. kaina būtų 233 600 JAV dolerių).

 Kūrimas 
NoteTaker sukūrė komanda, kurią sudarė Adele Goldberg, Douglas Fairbairn ir Larry Tesler. Jie daug rėmėsi senesniais Alan Kay tyrimais. Alan Kay tyrimus padarė kurdamas Dynabook projektą. Dynabook buvo tik nešiojamojo kompiuterio idėja, kuriai įgyvendinti pritrūko technologinės pažangos, o NoteTaker turėjo parodyti, ką buvo įmanoma padaryti tuo metu.

 Aprašymas 
Xerox NoteTaker turėjo tuo metu labai technologiškai pažangias specifikacijas, įskaitant integruotą monochrominį CRT monitorių, diskelių skaitytuvą ir kompiuterio pelę. Jis turėjo 256 KB RAM atminties, kas tuo metu buvo didelis kiekis, ir 5 MHz greičio Intel 8086 centrinį procesorių.Alan C. Kay: The Early History of Smalltalk http://worrydream.com/EarlyHistoryOfSmalltalk/ NoteTaker naudojo Smalltalk operacinės sistemos versiją, originaliai parašytą Xerox Alto kompiuteriui.

Klaviatūra atsilenkdavo nuo apačios, atidengdama monitorių ir diskelių skaitytuvą. Panašus dizainas vėliau buvo naudojamas ir Osborne 1 bei Compaq Portable nešiojamuosiuose kompiuteriuose, bet šie vėliau pagaminti kompiuteriai svėrė beveik dvigubai mažiau už NoteTaker, kurio svoris – 22 kg (49 svarai).

 Šaltiniai 

Kategorija:Kompiuteriai